**Prusa Mini** eller **Prusa MINI** er en filament-3D-skriver lansert i 2019 av det tsjekkiske selskapet Prusa Research. Mini er ment å være en innstegsmodell, og var ved lansering et modellsteg under Prusa i3 og den hittil rimeligste modellen fra Prusa. I likhet med tidligere Prusa-modeller er spesifikasjonene gjort tilgjengelig som åpen kildekode, og det finnes kloner på markedet.

Spesifikasjoner
---------------

### Mini

Image of a Prusa Mini CloneEn klone av Prusa Mini.
Skriveren fås som byggesett eller ferdig montert. Skrivevolumet er 180 x 180 x 180 mm, og utskriften gjøres på en flate av fjærstål som skal være lett å ta av og på. Minste lagoppløsning er 50 mikrometer, og maksimal skrivehastighet er 200 millimeter per sekund. Skriveren har en farge-LCD-skjerm (ikke berøringsskjerm), og kan kobles til via ethernet-kabel, Wi-Fi (som en separat oppgradering) eller minnepinne med USB-A-tilkobling. Hovedkortet er designet av Prusa, og bruker 32-bits arkitektur med nettbasert oppdatering av fastvare. Skriveren har sensorløs heiming ved hjelp av Trinamic 2209-drivere, og har et Prusa-designet varmeelement som støtter E3D-dyser.

Prusa Mini har flere sikkerhetsfunksjoner, inkludert tre termistorer for å hindre termisk rømling og en "power panic"-funksjon som skal sørge for at skriverjobben kan fortsette selv etter korte strømbrudd uten at brukeren trenger å foreta seg noe.

Prusa Mini er den første 3D-skriveren med åpen kildekode som krever at brukeren fysisk knekker av en bit av kreteskortet for å kunne flashe det med ny fastvare. Årsaken til dette er at brukerne skal forstå at garantien dermed blir ugyldig. Bakgrunnen for dette er at tredjeparts fastvare kan være skadelig for skriveren dersom det tas bort sikkerhetfunksjoner (for eksempel beskyttelse mot termisk rømling).

I likhet med de fleste andre filament-3D-skrivere bruker Prusa Mini en dyse med standard M6-gjenger.[]

### Mini+

Prusa Mini+Prusa Mini+
I 2020 ble Mini erstattet av Mini+, som har noen små oppdateringer som skal lette montering og vedlikehold. En av oppdateringene er en ny maskenett-sensor kalt «SuperPINDA» som erstatter den gamle «MINDA», og som skal gi mer konsekvent kalibrering av særlig det første laget som blir skrevet.

Se også
-------

* Prusa i3
* Creality
* Sammenligning av 3D-skrivere

Referanser
----------

1. 1 2  Griffiths, Laura. «Prusa introduces new $350 MINI 3D printer». Besøkt 26. desember 2019.
2. 1 2  «Prusa Unveils Original Prusa Mini 3D Printer and Announces Prusa XL». Besøkt 26. desember 2019.
3. ↑  Bush, Steve. «Prusa cuts the cost of production and prototype 3D printing». Besøkt 26. desember 2019.
4. ↑  «Mini Prusa MK3 Appears at TCT Birmingham 2019». Besøkt 26. desember 2019.
5. ↑  «2019 Original Prusa Mini 3D Printer: Review the Specs». Besøkt 26. desember 2019.
6. ↑  «Prusa Research Releases Prusa Mini for $349». Besøkt 26. desember 2019.
7. ↑  «Prusa Unveils New Mini 3D Printer, Shakes Up The Competition». Besøkt 26. desember 2019.
8. ↑  «Prusa Dares You To Break Their Latest Printer». Besøkt 26. desember 2019.
9. ↑  «BILBYCNC : 3D printing nozzle fact sheet - BilbyCNCNozzleFactSheet.pdf» (PDF). Arkivert fra originalen (PDF) 17. oktober 2021. Besøkt 21. februar 2021.
10. ↑  3D Printer Nozzle Guide: What to Know & Which to Buy | All3DP
11. ↑  November 2020 Update: Original Prusa i3 MK3S+ and MINI+ now shipping, MINI+ kit in the works, new steel sheet available - Prusa Printers